CELEX: 62016TA0314
Language: lt
Date: 2018-11-27 00:00:00
Title: Sujungtos bylos T-314/16 ir T-435/16: 2018 m. lapkričio 27 d. Bendrojo Teismo sprendimas byloje VG / Komisija (Galimybė susipažinti su dokumentais — Reglamentas (EB) Nr. 1049/2001 — Dokumentai ir informacija, susiję su Komisijos sprendimu nutraukti „susitarimą ir įtraukimą į Team Europe“ — Atsisakymas leisti susipažinti — Išimtis, susijusi su privataus gyvenimo ir asmenų apsauga — Asmens duomenų apsauga — Reglamentas (EB) Nr. 45/2001 — Atsisakymas perduoti — Pagrindinių teisių chartijos 7, 47 ir 48 straipsniai — Deliktinė atsakomybė)

4.2.2019   
            
            
               LT
            
            
               Europos Sąjungos oficialusis leidinys
            
            
               C 44/20
            
         
      2018 m. lapkričio 27 d. Bendrojo Teismo sprendimas byloje VG / Komisija
      
      (Sujungtos bylos T-314/16 ir T-435/16) (1)
      
      ((Galimybė susipažinti su dokumentais - Reglamentas (EB) Nr. 1049/2001 - Dokumentai ir informacija, susiję su Komisijos sprendimu nutraukti „susitarimą ir įtraukimą į Team Europe“ - Atsisakymas leisti susipažinti - Išimtis, susijusi su privataus gyvenimo ir asmenų apsauga - Asmens duomenų apsauga - Reglamentas (EB) Nr. 45/2001 - Atsisakymas perduoti - Pagrindinių teisių chartijos 7, 47 ir 48 straipsniai - Deliktinė atsakomybė))
      (2019/C 44/24)
      Proceso kalba: prancūzų
      
         Šalys
      
      
         Ieškovė: VG, kaip viso MS turto paveldėtoja, iš pradžių atstovaujama advokatų L. Levi ir M. Vandenbussche, vėliau – advokato L. Levi
      
         Atsakovė: Europos Komisija, iš pradžių atstovaujama F. Clotuche-Duvieusart ir A. Simon, vėliau – F. Clotuche-Duvieusart ir B. Mongin
      
         Dalykas
      
      Pirma, SESV 263 straipsniu grindžiamas prašymas panaikinti 2016 m. vasario 2 d. ir balandžio 19 d. Komisijos sprendimus, kuriais atmestas MS prašymas susipažinti su dokumentais, kurie yra susiję su juo, ir 2016 m. birželio 16 d. sprendimą, kuriuo atmestas MS prašymas perduoti jam su juo susijusius asmens duomenis, esančius dokumentuose, su kuriais yra susijęs šis prašymas leisti susipažinti, ir, antra, SESV 268 straipsniu grindžiamas prašymas atlyginti žalą, kurią MS tariamai patyrė dėl šio atsisakymo leisti susipažinti su duomenimis ir juos perduoti.
      
         Rezoliucinė dalis
      
      
                  1.
               
               
                  Panaikinti 2016 m. birželio 16 d. Europos Komisijos sprendimą atmesti MS prašymą perduoti jam tam tikrus asmens duomenis.
               
            
                  2.
               
               
                  Priteisti iš Komisijos 5 000 EUR sumą VG kaip viso MS turto paveldėtojai.
               
            
                  3.
               
               
                  Atmesti likusią ieškinio dalį.
               
            
                  4.
               
               
                  VG ir Komisija kiekviena padengia savo bylinėjimosi išlaidas.
               
            
         (1)  OL C 63, 2017 2 27.